नई दिल्ली उत्तरी दिल्ली के बुराड़ी इलाके में प्रोपर्टी डीलर पवन कुमार त्यागी अपने घर में एक पूजा का आयोजन करने जा रहे हैं। उनसे जब इसकी वजह पूछी गई तो उन्होंने देश को हिला देने वाले सनसनीखेज 'बुराड़ी कांड' की तरफ इशारा किया। पवन कुमार त्यागी का घर भाटिया परिवार के घर के ठीक पीछे है। वही भाटिया परिवार जिसके 11 सदस्य घर में मृत पाए गए थे। 1 जुलाई को इस परिवार के 10 सदस्यों के शव छत से लगी लोहे की जाली से लटकते पाये गये थे। एक का शव जमीन पर पड़ा पाया गया था। त्यागी ने कहा कि वह परेशान हैं।